
Parlamentul României
Camera Deputaților

COMISIA PENTRU ADMINISTRAȚIE PUBLICĂ 
ȘI AMENAJAREA TERITORIULUI
	

	
București, 21 aprilie 2026
Nr. 7c-7/330                                        
Plx 151/2026


				                                                                                                                                                                                                                                                                                                                                                              
			Către,
				  BIROUL PERMANENT AL
CAMEREI DEPUTAŢILOR

			
              Vă înaintăm, alăturat, raportul asupra propunerii legislative privind declararea ca municipiu a oraşului Voluntari, judeţul Ilfov, trimis spre dezbatere în fond Comisiei pentru administrație publică și amenajarea teritoriului cu adresa nr. Plx.151/2026 din 7 aprilie 2026.



PREȘEDINTE
Florin – Claudiu ROMAN

              








[image: http://www.cdep.ro/img/stema/stemaCDEP.png]
Parlamentul României
Camera Deputaților
COMISIA PENTRU ADMINISTRAȚIE PUBLICĂ 
ȘI AMENAJAREA TERITORIULUI
	                                                                              

	
București, 21 aprilie 2026
Nr. 7c-7/330                                        
Plx 151/2026


                                
  RAPORT 
asupra propunerii legislative privind declararea ca municipiu a oraşului Voluntari, judeţul Ilfov

            În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru administrație publică și amenajarea teritoriului a fost sesizată spre dezbatere în fond, cu propunerea legislativă privind declararea ca municipiu a oraşului Voluntari, judeţul Ilfov, trimisă cu adresa nr. Plx.151/2026 din 7 aprilie 2026.
	Camera Deputaților este prima Cameră sesizată, potrivit prevederilor art.75 din Constituția României, republicată, și ale art.92 alin.(9) din Regulamentul Camerei Deputaților, republicat, cu modificările ulterioare. 
           Consiliul Legislativ a avizat favorabil propunerea legislativă, cu observații și propuneri, conform avizului nr.266 din 24 martie 2026.
	Propunerea legislativă are ca obiect de reglementare declararea ca municipiu a oraşului Voluntari, judeţul Ilfov.
	În conformitate cu prevederile art. 62 și 133 din Regulamentul Camerei Deputaților, republicat, cu modificările ulterioare, membrii Comisiei pentru administrație publică și amenajarea teritoriului au examinat propunerea legislativă în ședința din 21 aprilie 2026, în sistem mixt. 
	La ședința Comisiei pentru administrație publică și amenajarea teritoriului deputații au fost prezenți conform listei de prezență.
	La dezbaterile care au avut loc a participat, în calitate de invitat, în conformitate cu prevederile art.56 și 57 din Regulamentul Camerei Deputaților, republicat, cu modificările ulterioare, domnul Dragoș Drăghescu – subsecretar de stat în cadrul Ministerului Dezvoltării, Lucrărilor Publice și Administrației și domnul deputat Ioan Vulpescu, în calitate de inițiator. 
	În urma examinării propunerii legislative, a documentelor anexate și a opiniilor exprimate, membrii Comisiei au hotărât, cu majoritate de voturi, să transmită plenului Camerei Deputaților un raport de adoptare a propunerii legislative privind declararea ca municipiu a oraşului Voluntari, judeţul Ilfov cu amendamente admise prezentate în Anexa care face parte integrantă din prezentul raport.
     	 În raport de obiectul și conținutul său, propunerea legislativă face parte din categoria legilor organice.


	PREȘEDINTE
Florin – Claudiu ROMAN
	         SECRETAR,
	Vetuța STĂNESCU







Consilier parlamentar, Roxana ARDELEANU

Anexă


AMENDAMENTE ADMISE


	Nr. crt.
	
Text propunere legislativă
	Amendamente propuse
(autorul amendamentelor)
	Motivarea 
amendamentelor 
propuse

	0
	1
	2
	3

	1. 
	LEGE
privind declararea ca municipiu a oraşului Voluntari, judeţul Ilfov

	Nemodificat
	

	2. 
		Art. 1. - Oraşul Voluntari, județul Ilfov, se declară municipiu.

	Nemodificat 
	

	3. 
		Art. 2. - Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr 54-55 din 27 iulie 1981, cu modificările ulterioare, precum şi pct. 4.3 din anexa nr.II la Legea nr.351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi, publicată în Monitorul Oficial al României, Partea I, nr.408 din 24 iulie 2001, cu modificările ulterioare, se modifică în mod corespunzător.

		Art. 2. - Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr. 54-55 din 27 iulie 1981, cu modificările și completările ulterioare, precum şi pct.2.0 și pct. 4.3 din anexa nr.II la Legea nr.351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi, publicată în Monitorul Oficial al României, Partea I, nr.408 din 24 iulie 2001, cu modificările și completările ulterioare, se modifică în mod corespunzător.

	Tehnică legislativă.
Declararea ca municipiu a oraşului Voluntari implică, pe lângă modificarea pct.4.3., şi modificarea pct. 2.0. din anexa nr. II la Legea nr.351/2001 privind aprobarea Planului de amenajare a teritoriului național - Secțiunea a IV-a Rețeaua de localități, cu modificările şi completările ulterioare, în cuprinsul căruia sunt cuantificate municipiile încadrate ca localități de rangul II.

